Държавен вестник, бр. 51, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  51
Г л а в а  ч е т в ъ р т а
ТАКСИ ЗА ДЕЙНОСТИТЕ
ПО ПРЕСТРУКТУРИРАНЕ
Раздел I
Общи положения
Чл. 65. Такса за дейностите по преструк­
туриране се дължи от:
1. субектите по чл. 1, ал. 1 от Закона за 
възстановяване и преструктуриране на кредит­
ни институции и инвестиционни посредници 
(ЗВПКИИП), за които Комисията за финансов 
надзор е орган за преструктуриране по чл. 3 
или национален орган за преструктуриране 
по чл. 3а от същия закон, а именно:
а) инвестиционни посредници, получили 
лиценз за извършване на дейност от Коми­
сията за финансов надзор по чл. 6, ал. 2, т. 3 
и 6 и ал. 3, т. 1 от ЗПФИ;
б) финансови институции със седалище в 
държава членка, когато финансовата институ­
ция е дъщерно дружество на инвестиционен 
посредник, лицензирани в Република Бъл­
гария, или на финансови холдинги, смесени 
финансови холдинги и холдинги със смесена 
дейност със седалище в Република България, 
или финансови холдинги майки и смесени 
финансови холдинги майки от Европейския 
съюз, когато са обект на надзор на консо­
лидирана основа от Комисията за финансов 
надзор, и попадат в обхвата на надзора върху 
предприятието майка на консолидирана ос­
нова съгласно чл. 6 – 17 от Регламент (ЕС) 
№ 575/2013;
в) финансови холдинги, смесени финансови 
холдинги и холдинги със смесена дейност със 
седалище в Република България;
г) финансови холдинги майки и смесени 
финансови холдинги майки от Европейския 
съюз, когато са обект на надзор на консолиди­
рана основа от Комисията за финансов надзор;
д) клонове в Република България на ин­
вестиционни посредници от трети държави 
в съответствие със специалните условия, 
предвидени в ЗВПКИИП;
е) клонове в Република България на инвес­
тиционни посредници със седалище в други 
държави членки в случаите, предвидени в 
ЗВПКИИП;
2. централните контрагенти, за които 
Комисията за финансов надзор е орган за 
преструктуриране по чл. 191г от ЗПФИ.
Раздел II
Такса за преструктуриране на субектите по 
чл. 1, ал. 1 от Закона за възстановяване и 
преструктуриране на кредитни институции и 
инвестиционни посредници, за които Комисия­
та за финансов надзор е орган за преструк­
туриране по чл. 3 или национален орган за 
преструктуриране по чл. 3а от същия закон
Чл. 66. (1) За осъществяване на предва­
рителните дейности по преструктуриране, до 
вземане на решение за преструктуриране на 
даден субект, се събира такса в размер на:
1. 1/2 от годишната такса за общ финансов 
надзор на субектите по чл. 65, т. 1, определена 
по реда на глава трета, раздел III;
2. 1/3 от годишната такса за общ финансов 
надзор на субектите по чл. 65, т. 1, опреде­
лена по реда на глава трета, раздел III, по 
отношение на които се прилагат опростени 
изисквания.
(2) Таксата по ал. 1 се събира от субектите, 
за които се изготвят планове за преструкту­
риране от Комисията за финансов надзор за 
съответната година.
Чл. 67. (1) За дейностите по преструктури­
ране в случай на взето решение за преструк­
туриране на даден субект се събира такса в 
размер на 7600 лв.
(2) Когато в процеса на преструктуриране 
по отношение на субекта, който се преструк­
турира, бъде приложен инструмент „мостова 
институция“ (мостов посредник или мостов 
финансов холдинг), се събира такса в двоен 
размер на таксата по ал. 1.
Раздел III
Такса за преструктуриране на централни 
контрагенти, за които Комисията за финан­
сов надзор е орган за преструктуриране по 
чл. 191г на Закона за пазарите на финансо­
вите инструменти 
Чл. 68. За осъществяване на предвари­
телните дейности по преструктуриране на 
централен контрагент, до вземане на реше­
ние за преструктуриране, се събира такса в 
размер на таксата за общ финансов надзор 
на централен контрагент, определена по реда 
на глава трета, раздел III.
Чл. 69. (1) За дейностите по преструктури­
ране в случай на взето решение за преструк­
туриране на централен контрагент се събира 
такса в размер на 84 000 лв.
(2) Когато в процеса на преструктурира­
не на централен контрагент бъде приложен 
инструмент „мостова институция“ (мостов 
централен контрагент), се събира такса в 
двоен размер на таксата по ал. 1.